పసిసంవత్సరాలలో ఒంటెపిల్లలతోను మేకలతోను ఆడుతూ వాటిపట్ల అతడు చూపించిన ప్రేమవల్ల అతనికి అబూ బక్ర్- ఒంటెపిల్లల పిత అనే ముద్దుపేరు సంపాదించిపెట్టింది. చిన్నతనం నుంచి కూడా అతను ఎప్పుడూ విగ్రహారాధన చేయలేదని చెబుతారు. అబూబక్ర్ కు పదేళ్ళ వయసున్నపుడు తండ్రితో కలసి వ్యాపారస్తుల కారవాన్తో <MASK> వెళ్ళాడు. ఈ కారవాన్ తో అప్పటికి పన్నెండేళ్ళవాడైన ముహమ్మద్ కూడా ఉన్నాడు. తక్కిన అరబ్బు పిల్లలవలె అతను కూడా చదువురానివాడే కాని అరబ్బు కవిత్వం అంటే ఇష్టాన్ని పెంచుకుని ఉన్నాడు. 'ఉకజ్' అనే ప్రతి ఏడూ జరిగే జాతరకు హాజరయి, కవిసమ్మేళనాల్లో పాల్గొనేవాడు. అద్భుతమైన జ్ఞాపకశక్తి ఉండేదతనికి. 591లో పద్దెనిమిదేళ్ళ ప్రాయంలో అబూబక్ర్ వ్యాపారంలోకి దిగి తన కుటుంబ వృత్తియైన బట్టల వ్యాపారం మొదలుపెట్టేడు. తరువాతి సంవత్సరాలలో అబూబక్ర్ కారవాన్లతో విధృతంగా పర్యటింఛాడు. వ్యాపారప్రయాణాలు అతనిని యెమన్, సిరియాలాంటీ చాలా ప్రాంతాలకి తీసుకునిపోయేయి. ఈ యాత్రలు అతనికి సంపదలను తెచ్చిపెట్టి, అనుభవాన్ని పెంచేయి.
అబూబక్ర్
కుటుంబం యెమెన్ సిరియా యెమన్